fi en en en en en en en en en en en en en en en en en en en en en en id en en en en en en en en en en en en en en en en en en en ml ml ml ml ml ml en ml en en de en ml en ml en ml en ml en ml en ml en ml en ml en ml en ml en ml ml en ml en ml en ml en ml en ml en ml en ml en ml en en en ml en ml en ml en en en ml en en ml en en ml en en en hbs_lat en en en
ജിന്ന് ചികിത്സക്കിടെ പൊള്ളലേറ്റ യുവതി മരിച്ചു
നടിയെ ആക്രമിച്ച പ്രതികള്‍ രക്ഷപെട്ടത് പോലീസിന്റെ വീഴ്ച: പി.ടി തോമസ്
ജിഷ്ണുവിന്റെ മരണം: സി.പി.ഉദയഭാനു സ്‌പെഷല്‍ പ്രോസിക്യൂട്ടര്‍
തദ്ദേശ ഉപതെരഞ്ഞെടുപ്പ്: പതിനൊന്നില്‍ ഏഴ് നേടി എല്‍ഡിഎഫ്
എടിഎം തട്ടിപ്പ്: 32 ലക്ഷം കാര്‍ഡുകളുടെ രഹസ്യം ചോര്‍ന്നു
Date: October 21 2016
ന്യൂഡല്‍ഹി: രാജ്യത്തെ ബാങ്കിംഗ് മേഖലയെ ഉലച്ച് സുരക്ഷാവീഴ്ച. ബാങ്കുകളുടെ 32 ലക്ഷത്തില്‍പരം എടിഎം/ഡെബിറ്റ് കാര്‍ഡുകളുടെ വിവരങ്ങള്‍ ചോര്‍ന്നു. ബാങ്ക് നിക്ഷേപകര്‍ക്കോ ഇടപാടുകാര്‍ക്കോ വ്യാപകമായി പണനഷ്ടം ഇല്ലെന്നാണു സര്‍ക്കാര്‍ പറഞ്ഞത്. എന്നാല്‍, 641 പേരുടെ പരാതികള്‍ പ്രകാരം 1.3 കോടി രൂപ നഷ്ടപ്പെട്ടിട്ടുണ്ട്. ഏതായാലും ബാങ്കുകള്‍ ലക്ഷക്കണക്കിനു കാര്‍ഡുടമകളോട് പിന്‍ (പേഴ്‌സണല്‍ ഐഡന്റിഫിക്കേഷന്‍ നമ്പര്‍) മാറ്റാന്‍ ആവശ്യപ്പെടുകയോ അവരുടെ കാര്‍ഡുകള്‍ ബ്ലോക്ക് ചെയ്യുകയോ ചെയ്തു. ചില ബാങ്കുകള്‍ കാര്‍ഡുകള്‍ റദ്ദാക്കി വേറെ കാര്‍ഡുകള്‍ നല്‍കാനും നടപടി തുടങ്ങി.
രാജ്യത്തെ 70 കോടിയോളം എടിഎം കാര്‍ഡുകളില്‍ 0.5 ശതമാനത്തിലെ വിവരങ്ങള്‍ മാത്രമേ ചോര്‍ന്നിട്ടുള്ളൂ എന്നു കേന്ദ്രധനമന്ത്രാലയം അറിയിച്ചു. നിക്ഷേപകരും പൊതുജനങ്ങളും ഭയപ്പെടേണ്ട കാര്യമില്ല. 99.5 ശതമാനം കാര്‍ഡുകളും സുരക്ഷിതമാണ്: ധനമന്ത്രാലയത്തിലെ അഡീഷണല്‍ സെക്രട്ടറി ജി.സി. മുര്‍മു പറഞ്ഞു.
വിവരങ്ങള്‍ ചോര്‍ന്നു എന്നു കരുതപ്പെടുന്ന കാര്‍ഡുകളുടെ ഉടമകളെ ബാങ്കുകള്‍ വിവരം അറിയിച്ചിട്ടുണ്ട്. ഇങ്ങനെ വിവരം ലഭിച്ചിട്ടില്ലെങ്കില്‍ ആശങ്ക ആവശ്യമില്ല. എങ്കിലും സംശയമുള്ളവര്‍ തങ്ങളുടെ പിന്‍ മാറ്റുന്നതു നന്നായിരിക്കുമെന്നു ബാങ്കിംഗ് മേഖലയിലുള്ളവര്‍ പറയുന്നു.
പുതുതലമുറ സ്വകാര്യമേഖലാ ബാങ്കായ യെസ് ബാങ്കിന്റെ എടിഎം സംവിധാനത്തില്‍നിന്നാണു രഹസ്യവിവരങ്ങള്‍ ചോര്‍ത്തിയത്. മേയ്–ജൂലൈ കാലയളവിലെ ഈ ചോര്‍ത്തല്‍ സെപ്റ്റംബറിലാണു കണ്ടെത്തിയത്. തുടര്‍ന്നു ബാങ്കുകാര്‍ അന്വേഷണം നടത്തുകയും രഹസ്യങ്ങള്‍ നഷ്ടപ്പെട്ട കാര്‍ഡുകള്‍ തിരിച്ചറിഞ്ഞ് അവയ്ക്കു സന്ദേശമയയ്ക്കുകയും ചെയ്തു.
യെസ് ബാങ്കിന്റെ എടിഎമ്മുകളുടെ സാങ്കേതിക നിയന്ത്രണം ഹിറ്റാച്ചി പേമെന്റ് സര്‍വീസസിനാണ്. യെസ് ബാങ്കിനു പുറമേ മറ്റുചില ബാങ്കുകളുടെയും എടിഎമ്മുകള്‍ ഇവരാണു കൈകാര്യം ചെയ്യുന്നത്. ബാങ്ക് ഇല്ലാതെ എടിഎം സേവനം നല്‍കുന്ന (വെള്ള എടിഎമ്മുകള്‍ ഇവരുടേതാണ്) കമ്പനികളുടെ ഇടപാടും ഹിറ്റാച്ചിക്കുണ്ട്.
ഹിറ്റാച്ചി നിയന്ത്രിക്കുന്ന എടിഎമ്മുകളില്‍ ഇടപാടു നടത്തിയവരുടെ വിവരങ്ങളാണു ചോര്‍ന്നത്. സ്‌റ്റേറ്റ് ബാങ്ക് ഓഫ് ഇന്ത്യ (എസ്ബിഐ)യുടെയും അസോസ്യേറ്റ് ബാങ്കുകളുടെയും ആറരലക്ഷം എടിഎം കാര്‍ഡുകള്‍ ഇതുമൂലം മാറ്റേണ്ടിവന്നു.
ഐസിഐസിഐ ബാങ്ക്, എച്ച്ഡിഎഫ്‌സി ബാങ്ക്, ആക്‌സിസ് ബാങ്ക്, കനറാ ബാങ്ക്, ബാങ്ക് ഓഫ് ബറോഡ, സെന്‍ട്രല്‍ ബാങ്ക് തുടങ്ങി പല ബാങ്കുകളുടെ ഇടപാടുകാരുടെ വിവരങ്ങള്‍ ചോര്‍ത്തി.
വീസ, മാസ്റ്റര്‍കാര്‍ഡ്, ഇന്ത്യയുടെ സ്വന്തമായ റൂപേ എന്നീ മൂന്നു പേമെന്റ് സംവിധാനങ്ങളിലുള്ള കാര്‍ഡുകളിലെയും വിവരങ്ങള്‍ ചോര്‍ത്തി.
ഇതുവരെ 19 ബാങ്കുകളിലെ 641 ഇടപാടുകാരില്‍നിന്നു സംശയാസ്പദമോ അനധികൃതമോ ആയ പണമിടപാട് സംബന്ധിച്ചു പരാതി ലഭിച്ചതായി നാഷണല്‍ പേമെന്റ്‌സ് കോര്‍പറേഷന്‍ ഓഫ് ഇന്ത്യ (എന്‍പിസിഐ) അറിയിച്ചു. 1.3 കോടി രൂപയാണ് പരാതികളിലെ മൊത്തം തുക.
ഹിറ്റാച്ചി എടിഎമ്മുകളില്‍ ശത്രുപ്രോഗ്രാം (മാല്‍വേര്‍) കയറ്റിവിട്ട് അവിടെ ഇടപാട് നടത്തുന്ന കാര്‍ഡുകളില്‍നിന്നു വിവരം ചോര്‍ത്തിയിരിക്കും എന്നാണു നിഗമനം. വിവരമറിഞ്ഞതേ കാര്‍ഡുടമകള്‍ക്കു പിന്‍ മാറ്റാന്‍ സന്ദേശമയച്ചതായി ബാങ്കുകള്‍ പറയുന്നു. പിന്‍ മാറ്റാത്ത കാര്‍ഡുകള്‍ ബ്ലോക്ക് ചെയ്ത് വേറെ കാര്‍ഡുകള്‍ നല്‍കിവരികയാണ്. ചില ബാങ്കുകള്‍ ഇന്ന് ഇത്തരം കാര്‍ഡുകള്‍ ബ്ലോക്ക് ചെയ്യും.
ചൈനയില്‍നിന്നുള്ള സൈബര്‍ നുഴഞ്ഞുകയറ്റമാണ് ഈ സംഭവത്തില്‍ സംശയിക്കുന്നത്.
ചൈനയിലും അമേരിക്കയിലുംനിന്ന് ചില കാര്‍ഡുകള്‍ ഉപയോഗിച്ചതായി പരാതി ലഭിച്ചതിനെത്തുടര്‍ന്നുള്ള അന്വേഷണങ്ങളാണു തട്ടിപ്പ് വെളിച്ചത്തു കൊണ്ടുവന്നത്.
കാര്‍ഡിന്റെ സുരക്ഷാപ്രശ്‌നം മൂലം ഒരാളുടെ പണം നഷ്ടമായാല്‍ ബാങ്കുകള്‍ ആ തുക ഇടപാടുകാരനു നല്‍കണം. റിസര്‍വ് ബാങ്ക് കാര്‍ഡ് ഇടപാടുകള്‍ സംബന്ധിച്ചു നല്‍കിയ നിര്‍ദേശ പത്രികയിലെ വ്യവസ്ഥയാണിത്. ഇലക്ട്രോണിക് ഇടപാടുകള്‍ അനധികൃതമായി നടത്തി പണം നഷ്ടപ്പെടുത്തി എന്ന് ഇടപാടുകാര്‍ പരാതിപ്പെട്ടാല്‍ 10 പ്രവൃത്തിദിവസങ്ങള്‍ക്കുള്ളില്‍ പണം നല്‍കണം.ഇടപാടുകാരന്റെ തെറ്റുമൂലമാണു പണം നഷ്ടമായതെന്നു തെളിയിക്കേണ്ട ബാധ്യത ബാങ്കിനാണെന്നും റിസര്‍വ് ബാങ്ക് വ്യക്തമാക്കിയിട്ടുണ്ട്.
* ബാങ്ക് ഇടപാടുകള്‍ കുറിച്ചുവയ്ക്കുക; ഇടയ്ക്കിടെ പരിശോധിക്കുക.
* ഓര്‍മയില്ലാത്ത ഇടപാടുകള്‍ ഉണ്ടെങ്കില്‍ ബാങ്ക് ശാഖയില്‍ ബന്ധപ്പെട്ട് പരിശോധിക്കുക; പരാതി നല്‍കുക.
* എടിഎം ഇടപാടുകള്‍ക്ക് എസ്എംഎസ് അലേര്‍ട്ട് ലഭിക്കാന്‍ ഏര്‍പ്പാട് ചെയ്യുക.
* വര്‍ഷത്തില്‍ ഒന്നിലേറെത്തവണ പിന്‍ (പേഴ്‌സണല്‍ ഐഡന്റിഫിക്കേഷന്‍ നമ്പര്‍) മാറുക.
* പിന്‍ ആര്‍ക്കും നല്‍കാതിരിക്കുക. സമ്മാനം വാഗ്ദാനം ചെയ്തും മറ്റും പിന്‍ ചോദിക്കുന്നവര്‍ തട്ടിപ്പുകാരാണ്. ബാങ്കില്‍നിന്നാണെന്നുപറഞ്ഞാലും നല്‍കരുത്. ബാങ്കിനു നിങ്ങളുടെ പിന്‍ ഒരവസരത്തിലും ആവശ്യമില്ല.
© 2015 Copyright Naattuvartha. Powered By Global Innovative Technologies